รัฐบาลไทย-ข่าวทำเนียบรัฐบาล-ศธ.จัดพิธีวางศิลาฤกษ์ (รากฐาน) อาคารสำนักงานศูนย์ประสานงานและบริหารการศึกษาจังหวัดชายแดนภาคใต้ เป็นหน่วยงานทางการศึกษาถาวรในพื้นที่
วันจันทร์ที่ 22 ตุลาคม 2561
ศธ.จัดพิธีวางศิลาฤกษ์ (รากฐาน) อาคารสํานักงานศูนย์ประสานงานและบริหารการศึกษาจังหวัดชายแดนภาคใต้ เป็นหน่วยงานทางการศึกษาถาวรในพื้นที่
กระทรวงศึกษาธิการ (ศธ.) จัดพิธีวางศิลาฤกษ์ (รากฐาน) อาคารสํานักงานศูนย์ประสานงานและบริหารการศึกษาจังหวัดชายแดนภาคใต้ และศูนย์วิทยาศาสตร์เพื่อการศึกษาปัตตานี รวมทั้งจัดนิทรรศการมหกรรมทางวิชาการและวิชาชีพ
กระทรวงศึกษาธิการ (ศธ.) จัดพิธีวางศิลาฤกษ์ (รากฐาน) อาคารสํานักงานศูนย์ประสานงานและบริหารการศึกษาจังหวัดชายแดนภาคใต้ และศูนย์วิทยาศาสตร์เพื่อการศึกษาปัตตานี รวมทั้งจัดนิทรรศการมหกรรมทางวิชาการและวิชาชีพ "มิติการศึกษาเดินหน้าประเทศไทย จังหวัดภาคใต้ชายแดน" เมื่อวันศุกร์ที่ 19 ตุลาคม 2561 ณ ศูนย์ฝึกและพัฒนาอาชีพราษฎรไทยบริเวณชายแดนปัตตานี อําเภอหนองจิก จังหวัดปัตตานี
ในการนี้ ได้รับเกียรติจาก พล.อ.ฉัตรชัย สาริกัลยะ รองนายกรัฐมนตรี เป็นประธานพิธี โดยมีผู้บริหารเข้าร่วม อาทิ พล.อ.สุรเชษฐ์ ชัยวงศ์หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้และรัฐมนตรีช่วยว่าการกระทรวงศึกษาธิการ, พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ,พล.ต.ต.ธัมมศักดิ์ วาสะศิริ ที่ปรึกษาหัวหน้าผู้แทนพิเศษของรัฐบาล,พล.ต.พงษ์ศักดิ์ มาอินทร์ หัวหน้าสํานักงาน คปต.ส่วนหน้า,นายการุณ สกุลประดิษฐ์ ปลัดกระทรวงศึกษาธิการ,นายสุเทพ ชิตยวงษ์ เลขาธิการคณะกรรมการการอาชีวศึกษา, นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นายอํานาจ วิชยานุวัติ รองปลัดกระทรวงศึกษาธิการ,นายศรีชัย พรประชาธรรม เลขาธิการสํานักงาน กศน., นายชลํา อรรถธรรม เลขาธิการคณะกรรมการส่งเสริมการศึกษาเอกชน, นายสุทิน แก้วพนา ผู้ช่วยปลัดกระทรวงศึกษาธิการ, นายเรวัฒน์ เพ็ชรสงฆ์ ผู้อํานวยการศูนย์ประสานงานและบริหารการศึกษาในจังหวัดชายแดนภาคใต้ รวมทั้งผู้นําศาสนา ผู้แทนองค์กรปกครองส่วนท้องถิ่น ผู้แทนองค์กรภาคประชาสังคมหัวหน้าส่วนราชการ ข้าราชการ ครู บุคลากรทางการศึกษา นักเรียนนักศึกษา สื่อมวลชน และประชาชน
พล.อ.ฉัตรชัย สาริกัลยะ รองนายกรัฐมนตรีกล่าวว่า รัฐบาลให้ความสําคัญกับการพัฒนาทุกพื้นที่ทั่วประเทศ โดยเฉพาะจังหวัดชายแดนภาคใต้ โดยได้มอบหมายให้ตนกํากับดูแลเพื่อสร้างความเข้มแข็งในทุกมิติ ด้วยการทํางานอย่างบูรณาการ ทั้งในเรื่องของความมั่นคง ซึ่งส่งผลให้พี่น้องประชาชนในพื้นที่มีชีวิตความเป็นอยู่ที่ดีขึ้น มีพื้นฐานการดํารงชีวิตที่มั่นคงและยั่งยืน ส่วนเรื่องของเศรษฐกิจได้ร่วมทํางานกับทุกภาคส่วนที่เกี่ยวข้องอย่างต่อเนื่อง
สําหรับงานด้านการศึกษาถือว่ามีความสําคัญมาก เพราะเป็นรากฐานและนํามาซึ่งการพัฒนาบุคลากรและทรัพยากรมนุษย์ ศธ.จึงได้จัดตั้งหน่วยงานพิเศษ คือ "ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.)" เพื่อบูรณาการจัดการศึกษาและเสริมการทํางานกับหน่วยงานต่าง ๆ อย่างเข้มแข็ง รวดเร็ว โดยมอบหมายให้พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการกํากับขับเคลื่อนงานในพื้นที่5จังหวัดชายแดนภาคใต้ คือ จังหวัดปัตตานี ยะลา นราธิวาส รวมสตูล และ 4 อําเภอของจังหวัดสงขลา โดยมีเป้าหมายเพื่อสร้างความมั่นคงให้กับครู นักเรียน สถานศึกษา เพื่อยกระดับมาตรฐานการศึกษา ตลอดจนเปิดโอกาสในการเข้าถึงการศึกษา จนในที่สุดการศึกษาจะนําไปสู่การสร้างคนและทุกคนสามารถทํางานได้เมื่อจบการศึกษา
ตลอดระยะเวลาหลายปีที่ผ่านมา ศธ.ได้กําหนดแผนงานและเป้าหมายที่ชัดเจนบูรณาการการทํางานอย่างครบถ้วนในทุกมิติ จนเกิดเป็นผลความก้าวหน้างานด้านการศึกษารัฐบาล "พล.อ.ประยุทธ์ จันทร์โอชา นายกรัฐมนตรี"จึงได้เล็งเห็นถึงความสําคัญและความจําเป็นของการขับเคลื่อนและพัฒนางานอย่างต่อเนื่อง โดยให้จัดตั้งศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) เป็นหน่วยงานถาวร พร้อมทั้งบรรจุอัตรากําลัง และสนับสนุนงบประมาณดําเนินงานตั้งแต่ปีงบประมาณ 2562
"วันนี้จึงเป็นก้าวที่มีความสําคัญ และเป็นการตอกย้ําถึงนโยบายรัฐบาลที่จะส่งเสริมให้เกิดความ "มั่นคง มั่งคั่ง ยั่งยืน" ในพื้นที่ภาคใต้ชายแดนพร้อมสร้างโอกาสให้ประชาชนได้รับการศึกษา เพื่อพัฒนาตนเอง พัฒนาครอบครัว และพัฒนาอาชีพต่อไป"
พล.อ.ฉัตรชัย กล่าวด้วยว่า ขอเป็นกําลังใจในการขับเคลื่อนงานของรัฐมนตรีช่วยว่าการกระทรวงศึกษาธิการ ปลัดกระทรวงศึกษาธิการ ผู้บริหาร และเจ้าหน้าที่ทุกคน ให้ประสบความสําเร็จในการทํางาน เพื่อประโยชน์ให้แก่พี่น้องประชาชนในพื้นที่อย่างแท้จริง
นายการุณ สกุลประดิษฐ์ ปลัดกระทรวงศึกษาธิการกล่าวเพิ่มเติมว่า รัฐบาลและกระทรวงศึกษาธิการให้ความสําคัญกับการจัดการศึกษาในจังหวัดชายแดนภาคใต้ จึงได้จัดตั้งส่วนราชการภายในสังกัดสํานักงานปลัดกระทรวงศึกษาธิการขึ้น โดยใช้ชื่อว่า "ศูนย์ประสานงานและบริหารการศึกษาจังหวัดชายแดนภาคใต้" หรือ ศปบ.จชต. เมื่อวันที่ 1 ธันวาคม 2557 เพื่อนํามาสู่คุณภาพการศึกษาที่เข้มแข็ง และมาเป็นส่วนหนึ่งของการขับเคลื่อนงานแก้ไขปัญหาจังหวัดชายแดนภาคใต้ตามนโยบายรัฐบาล
ซึ่งแต่เดิมนั้น ศปบ.จชต. ตั้งอยู่ที่สํานักผู้ตรวจราชการกระทรวงศึกษาธิการที่ 12 จังหวัดยะลาต่อมาเมื่อวันที่ 1 กุมภาพันธ์ 2560 ได้ย้ายมาอยู่ที่กองพลทหารราบที่ 15 ค่ายสมเด็จพระสุริโยทัย อําเภอหนองจิก จังหวัดปัตตานี เป็นการชั่วคราว และในวันที่ 19 เมษายน 2561 ศธ.ได้ประกาศให้ศูนย์ประสานงานและบริหารการศึกษาจังหวัดชายแดนภาคใต้ เป็นหน่วยงานทางการศึกษาถาวรอยู่ในพื้นที่ โดยมีกรอบอัตรากําลังจํานวน 100 อัตรา และมีภารกิจในการขับเคลื่อนนโยบายการศึกษา ประสาน ส่งเสริม กํากับ ติดตาม การปฏิบัติงานเชิงบูรณาการขององค์กรหลัก กระทรวงศึกษาธิการ
ด้วยเหตุนี้ ศธ.จึงได้สนับสนุนงบประมาณในการก่อสร้างอาคารสํานักงานเป็นการถาวรณ ศูนย์ฝึกและพัฒนาอาชีพราษฎรไทยบริเวณชายแดนปัตตานี หมู่ที่ 1 ตําบลบ่อทอง อําเภอหนองจิก จังหวัดปัตตานี จํานวน 2 อาคาร ได้แก่1) อาคารสํานักงาน ศูนย์ประสานงานและบริหารการศึกษาจังหวัดชายแดนภาคใต้2) อาคารสํานักงาน ศูนย์วิทยาศาสตร์เพื่อการศึกษาปัตตานี รวมงบประมาณกว่า 30 ล้านบาท ซึ่งได้จัดพิธีวางศิลาฤกษ์วางรากฐานอาคารสํานักงานขึ้นในวันนี้ (19 ตุลาคม 2561) โดยมีการประกอบพิธีศาสนาอิสลาม(ละหมาดสุนัตฮายัต เพื่อขอพร) ศาสนาพุทธ และศาสนาพราหมณ์ เพื่อความเป็นสิริมงคล
พร้อมกันนี้ได้จัดนิทรรศการมหกรรมทางวิชาการและวิชาชีพ "มิติการศึกษาเดินหน้าประเทศไทย จังหวัดภาคใต้ชายแดน" ในระหว่างวันที่ 19-20 ตุลาคม 2561 เพื่อเปิดโอกาสให้เยาวชนได้เรียนรู้กิจกรรมด้านวิชาการ และได้รับประสบการณ์จากนวัตกรรมภายในงาน อาทิ วิชาการจากหน่วยงานทางการศึกษา กิจกรรมท้องฟ้าจําลอง กิจกรรมวิทยาศาสตร์และเทคโนโลยี โครงงานวิทยาศาสตร์นักศึกษา กศน. ภาพยนตร์สามมิติ เป็นต้น
ติดตามสกู๊ปพิเศษ
พิธีวางศิลาฤกษ์ (รากฐาน)
และนิทรรศการมหกรรมทางวิชาการและวิชาชีพในครั้งนี้
ในรายการ "เดินหน้าประเทศไทย" เร็ว ๆนี้
Written byนวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร